Lav et referat af nedenstående tekst:

Tekst:
Over 1000 hunde er blevet aflivet på grund af hundeloven. I eftermiddag er der demonstration i Aalborg Midtby, hvor flere hundrede ejere af muskelhunde kæmper for at få den seks år gamle hundelov lavet om. Loven forbyder i dag i alt 13 hunderace - vi snakker med hundeejere, som mener, at loven i stedet bør stille krav til de, der ejer hundene. Lørdag eftermiddag blev Aalborg midtby lyst op, da Dansk Muskelhunde Union gik fakkeloptog i protest mod hundeloven. Ejerne af muskelhundene her kæmper for at få den seks år gamle hundelov lavet om. - Ja, der findes farlige hunde, men det er uanset race. For det er de uansvarlige hundeejere, den er galt med, og de findes overalt, siger Charlotte Kristoffersen fra Dansk Muskelhunde Union. Hundeloven har en liste med 13 hunderacer, der er forbudte i Danmark. Den liste vil de have afskaffet og erstattet med en hundeejerlicens. - Vi mener, at man burde tage en licens og tage kurser, og man skal sørge for at træne hunden, så det bliver en god hund, siger Charlotte Kristoffersen. Hundeloven blev til i 2010 efter flere episoder, hvor muskelhunde var indblandede i angreb på mennesker. Men hundeloven er god nok som den er, hvis man spørger politikerne på begge sider af folketinget. - Vi er nødt til at have en hundelov, der gør, at vi ikke kan have kamphunde, der er farlige for menneskeliv. Der har været alt for mange eksempler på børn, der er blevet overfaldet, siger Rasmus Prehn fra Socialdemokratiet. Også på den borgerlige side ser man hundeloven som den bedste løsning. - Vi har alt for mange angreb fra farlige hunde på børn og voksne, og det kan vi ikke leve med, siger Erling Bonnesen fra Venstre. Men for Dansk Muskelhunde Union er fokus det forkerte sted, det handler om ejeren og ikke hunden. - Vi har hver vores smag i hunde, og så længe ejeren kan finde ud af det, så burde man også have lov til at have de hunde, vi vil, siger Charlotte Kristoffersen. Det er ifølge hundeloven forbudt at besidde eller avle en af de 13 forbudte hunderacer eller krydsninger med racerne.

Referat:
Mange ejere af muskelhunde synes loven skal ændres og derfor gik de på gaden blandt andet i Aalborg - men politikerne, der står bag hundeloven synes ikke den skal ændres.